**Задача А. Отсечки**

Върху числовата права са дадени *N* отсечки с целочислени координати на краищата си. За всяка целочислена точка от правата, пресмятаме броят на дадените отсечки към които тя принадлежи. Нека максималната стойност на този брой е *m*, a броят на целочислените точки, принадлежащи към точно *m* отсечки е *p*.

**Вход**

От първия ред програмата прочита броя на тестовите примери. Всеки тестов пример започва с ред, съдържащ броя *N* на дадените отсечки и на следващите *N* реда са дадени по две цели числа – координатите на левия и на десния край на поредната отсечка.

**Ограничения**

Броят на тестовите примери е по-малък от 15, 1 ≤ *N* ≤ 100000, стойностите на координатите са в диапазона от –1000000000 до 1000000000 и координатата на левия край на всяка отсечка е по-малка от координатата на десния край.

**Изход**

За всеки тестов пример да се изведат на един ред стойностите на *m* и *p*, като цели числа, разделени с един интервал.

**Примерен вход:**

2

2

1 2

3 4

3

1 5

1 4

3 4

**Примерен изход:**

1 4

3 2